b'\n_START_ARTICLE_\nBahasa Lombard\n_START_SECTION_\nStatus\n_START_PARAGRAPH_\nLombard dikira sebagai bahasa minoriti, dari segi struktur terpisah daripada Bahasa Itali oleh Etnologi reference catalogue dan UNESCO Red Book on Endangered Languages. Walaupun kadangkala disalah anggap sebagai sebuah loghat Bahasa Itali (termasuk sesetengah daripada penuturnya), Bahasa Lombard tiada perkaitan rapat dengan Bahasa Itali. Kedua-dua bahasa ini berada dalam cawangan yang berbeza dalam keluarga bahasa Romance.\n_START_SECTION_\nKedudukan dalam pokok keluarga Romance\n_START_PARAGRAPH_\nDari sudut pandangan genealogi bahasa, Bahasa Lombard dan Bahasa Itali adalah tidak berhubungan rapat, walaupun kedua-duanya bukan bahasa Romance Timur ataupun bahasa Romance Selatan. Bahasa Romansh, Bahasa Friulia, Bahasa Perancis, Bahasa Proven\xc3\xa7al, dan Bahasa Occitan merupakan saudara yang lebih rapat dengan Bahasa Lombard dalam banyak aspek daripada Bahasa Itali.'